Пкъыгъор е хъугъэ-шIагъэр зыфэдэр зэхэтфыным пае, ар зэрэдэгъур е зэрэдэир къэдгъэлъэгъон фае. Ары антонимхэр зэпхыгъэхэу, зэхэубытагъэхэу къэзышIыхэрэр. Художественнэ литературэми, жэрыIуабзэми гущыIэм имэхьанэ икъу шъыпкъэу къызэIухыгъэ зыщыхъурэр ежь пыщыт мэхьанэ зиIэ гущыIэм зыIукIэкIэ ары. Ары ыкIи пкъыгъохэмрэ хъугъэ-шIагъэхэмрэ уасэ афэшIыгъэным пае антонимхэр стилистическэ амал лъэшэу бэрэ агъэфедэныр къызхэкIырэр.